ངས་ལམ་སྟོན་བྱས་པ་དེ་དག་དགོན་པ་དེའི་ཆེད་དུ་གལ་ཆེན་པོ་ཡིན་པས་ངས་དེ་ལ་རེ་བ་ཆེན་པོ་ཞིག་བརྒྱབས་ནས་བསྡད་པ་ཡིན།རྩ་བའི་གྲྭ་མང་ནི་བརྒྱ་ཆ་དགུ་བཅུ་གོ་དགུ་འགྲིག་ལམ་ཀུན་སྤྱོད་དང་འཆད་ཉན་སློབ་གཉེར་གང་ཅིའི་ཐད་ནས་ཤིན་ཏུ་ཡག་པོ་རེད།མི་ཉུང་ཤས་ཤིག་གི་བསམ་བློ་གཏོང་སྟངས་དང་ལས་ཀ་བྱེད་སྟངས་གང་ཅིའི་ཐད་ནས་ཕྲན་བུའི་སྐྱོན་ཞིག་ཡོང་གི་འདུགད་ཐེངས་ཀྱི་བརྟན་བཞུགས་སྐབས་སུ་དགེ་རྒན་དགེ་ཕྲུག་མང་པོ་ཞིག་གིས་མ་འོངས་པར་བྱ་སྤྱོད་ངན་པ་འདི་དང་འདི་བྱེད་ཀྱི་མིན་ཅེས་པའི་ཁས་ལེན་ཞུས་པའི་སྙན་ཞུ་ཤོག་གྲངས་སྟོང་ཕྲག་བརྒལ་བ་ཞིག་འབྱོར་འདུགཁས་ལེན་གང་བྱས་པ་དེ་དག་ཡིག་ཐོག་ཏུ་ཡོད་པ་ཙམ་མ་ཡིན་པར།ཁས་ལེན་དེ་དག་དོན་ལ་གནས་པ་ཞིག་ངེས་པར་དགོས་ཀྱི་རེད།ངས་བྱ་བ་གང་བྱས་པ་དེ་ཀིརྟི་ཚང་རྡོག་རྡོག་དང་མ་འདྲ་བ་ཞིག་བཟོ་རྒྱུའི་དོན་དུ་མིན།སངས་རྒྱས་ཀྱི་བསྟན་པ་སྤྱི་ལ་ཕན་པའི་དོན་དུ་བསམ་བློ་བཏང་ནས་ལས་ཀ་བྱེད་ཀྱི་ཡོད།བསྟན་པ་སྤྱིའི་དོན་དུ་རང་གཞན་ཡོངས་རྫོགས་ཀྱིས་འགན་ཁུར་ནས་གཟབ་གཟབ་བྱ་དགོས་པ་འདི་ཤིན་ཏུ་གལ་ཆེན་པོ་རེད།མི་རྒན་གཞོན་གཉིས་ཀའི་ནང་དུ་རང་ཕྱོགས་དང་རང་གི་འདོད་ཚུལ་ཟེར་ནས་བཤད་མཁན་རེ་ཟུང་ཡོང་གི་འདུགའཐེན་འཁྱེར་བྱེད་མཁན་ཆོས་ཤེས་མཁན་རེ་ཡིན་ན་དེས་ཆོས་ཤེས་པ་དེ་ཆོས་དྲེད་དུ་ཕྱིན་པ་ཡིན་དུས་ཆོས་ཤེས་པས་ཕན་ཐོགས་མ་བྱུང་བ་རེད།ཆོས་དྲེད་དུ་ཕྱིན་པ་དེ་འདྲ་རེ་ཟུང་ཕྱོགས་གང་དུ་ཡིན་ན་ཡང་ཡོང་གི་འདུག